CELEX: 32015R0491
Language: et
Date: 2015-03-23 00:00:00
Title: Komisjoni määrus (EL) 2015/491, 23. märts 2015 , millega muudetakse määrust (EL) nr 605/2014, millega muudetakse horvaadikeelsete ohu- ja hoiatuslausete lisamise ning tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist  EMPs kohaldatav tekst

24.3.2015   
            
            
               ET
            
            
               Euroopa Liidu Teataja
            
            
               L 78/12
            
         KOMISJONI MÄÄRUS (EL) 2015/491,
   23. märts 2015,
   millega muudetakse määrust (EL) nr 605/2014, millega muudetakse horvaadikeelsete ohu- ja hoiatuslausete lisamise ning tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006, (1) eriti selle artikli 37 lõiget 5,
   ning arvestades järgmist:
   
               (1)
            
            
               Komisjoni määrusega (EL) nr 605/2014, (2) mis võeti vastu 5. juunil 2014, nähakse ette mitmete ainete uute või ajakohastatud ühtsete klassifikatsioonide ja märgistuste rakendamine alates 1. aprillist 2015. Kõnealuse määruse vastuvõtmisel esines viivitusi, mistõttu on üleminekuperiood, pärast mida hakatakse määrust (EL) nr 605/2014 kohaldama, märkimisväärselt lühem kui need, mida on kohaldatud varasematel tehnika ja teaduse arenguga kohandamistel. Kümme kuud ei ole ilmselt piisav selleks, et ettevõtjad saaksid kohaneda uute reeglitega, millest mõned mõjutavad laialtkasutatavaid kemikaale. Seepärast tuleks kohaldamise kuupäeva edasi lükata, et võimaldada üleminekuperioodi, mis on kooskõlas tavaga, mida on kasutatud määruse (EÜ) nr 1272/2008 varasematel tehnika ja teaduse arenguga kohandamistel.
            
         
               (2)
            
            
               Selleks et tagada, et ettevõtjad saaksid toetuda kohustusliku kohaldamise kuupäeva edasilükkamisele niipea kui võimalik, on vaja, et käesolev määrus jõustuks niipea kui võimalik pärast selle avaldamist Euroopa Liidu Teatajas.
            
         
               (3)
            
            
               Käesoleva määrusega ettenähtud meetmed on kooskõlas Euroopa Parlamendi ja nõukogu määruse (EÜ) nr 1907/2006 (3) artikli 133 alusel asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 605/2014 artikli 3 lõige 3 asendatakse järgmisega:
   
      „3.   Artikli 1 lõiget 3 kohaldatakse alates 1. jaanuarist 2016.”
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 353, 31.12.2008, lk 1.
   
      (2)  Komisjoni määrus (EL) nr 605/2014, 5. juuni 2014, millega muudetakse horvaadikeelsete ohu- ja hoiatuslausete lisamise ning tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT L 167, 6.6.2014, lk 36).
   
      (3)  Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).